Skive Handel

Hawkeye and Hoe
2023-08-01 15:00 - 17:00 (Europe/Copenhagen) | Rådhustorvet, Torvestræde 2, Skive, 7800, Danmark
Hawkeye and Hoe, som denne dynamiske duo kalder sig, har de seneste to årtier spillet de Nordeuropæiske pubscener tynde med stor succes. I alt 1.200 jobs og fem albumudgivelser er det blevet til. Stilen er country og bluegrass med et bredt repertoire af drikkeviser og -sange, klassiske publikumskendinge, irske sange og swingende Rock’n’Roll. En optræden med Hawkeye and Hoe er altid på publikums præmisser. Repertoiret bliver udført på et stort udvalg af originale instrumenter: akustiske og elektriske guitarer, 5-strengsbanjo og dobbelt bas. Det er ikke tilfældigt, at Hawkeye and Hoe har fået et ry som et af de hårdest arbejdende og mest underholdende tilbud på den danske pubscene.
